《缘识》
宋代·宋太宗

全无体段弟一弱，十指乖张时更错。
五音不辨信手弹，薄会人前言自乐。
弦不调，手不洗，
更兼指下无道理。吟为失度故不知，
所手空摇说宫徵。合弹慢处却弹急，
愚蒙堪笑情兀兀。修持严洁甚难哉，
罔知潇洒心中出。容易抚之何草草，
颠来倒去直至老。又耻人教却生嗔，
虚时光犹言好。不聪人岂解，
指法故然抚。拙见闲声律，
终朝亦自娱。尘埃琴不饰，
日月岁萧疏。怕共知音说，
能弹好破除。